OzLabs/hebrew-wiki-articles huggingface dataset:
אסטורגוסוכוס

אסטורגוסוכוס (שם מדעי: Astorgosuchus) הוא סוג נכחד של תנינאי אשר התקיים בסוף האוליגוקן של אסיה. המאובנים שלו נמצאו בפקיסטן. סוג זה תואר ב-2019 והוא כלל מין אחד – Astorgosuchus bugtiensis. מין זה כבר תואר ב-1908 כשייך לסוג תנין, בו התנינים החיים. עם זאת הוא לא השתייך למשפחת התניניים אלא לקבוצה קרובה.

האסטורגוסוכוס היה טורף באורך של 7 עד 8 מטרים וטורף-על בתקופתו. עקב גודלו הוא יכל לצוד אפילו פרצרתריום. הדבר ידוע עקב סימני נשיכה שנמצאו על עצמות של פרקרתריומים שנמצאו. עם זאת חיות אלה היו יונקי היבשה הגדולים מעולם, עם אורך של מעל 8 מטרים, גובה של 5.5 מטר בכתפיים ומשקל של בין עשר לעשרים טון, כך שהם לא היו טרף פשוט. התנין הענקי ניזון כנראה רק מפרטים צעירים או חולים שהתקרבו למים.

התנין הענקי נכחד עם סיום האוליגוקן, אז שינויי האקלים ייבשו את היערות והמישורים והכחידו את הקרנפים הענקיים וכך גם את התנינים.

==הערות שוליים==

קטגוריה:תנינאים שחיו בפלאוגן
קטגוריה:מגה-פאונה של הפלאוגן באירואסיה
קטגוריה:מאובני טקסונים שתוארו ב-2019
רסלמניה 21

{| class="wikitable" align="left"
|-
! colspan="3" align="center" | רסלמניה 21
|-
! colspan="3" align="center" | הפוסטר הרשמי של רסלמניה 21
|-
! colspan="3" align="center" | מידע
|-
| ארגון || colspan="2" | WWE
|-
| מותג (ים) || colspan="2" | Rawסמאקדאון
|-
| תאריך || colspan="2" | 3 באפריל 2005
|-
| עיר || colspan="2" | לוס אנג'לס, קליפורניה
|-
| אולם || colspan="2" | סטייפלס סנטר
|-
| מספר צופים || colspan="2" | 20,191
|-
! colspan="3" |סדרת אירועי שלם וצפה של ה-WWE
|-
|align="center"|אין דרך החוצה
|align="center"|רסלמניה 21
|align="center"|באקלאש
|-
! colspan="3" |סדרת אירועי רסלמניה
|-
|align="center"|20
|align="center"|רסלמניה 21
|align="center"|22
|}
רסלמניה 21 היה אחד מאירועי השלם וצפה של ארגון ההיאבקות האמריקאי ה-WWE. האירוע כלל את שני המותגים (Raw וסמאקדאון) ונערך ב-3 באפריל 2005, באצטדיון סטייפלס סנטר שבלוס אנג'לס, קליפורניה. האירוע היה האירוע ה-21 בסדרת אירועי רסלמניה.

==מופע==
===קרבות===
באירוע נערכו 8 קרבות וביניהם קרב "כסף בבנק" הראשון בהיסטוריה. בקרב השתתפו אדג', כריס בנואה, כריס ג'ריקו, כריסטיאן, קיין והאלוף הבין יבשתי, שלטון בנג'מין. בסיום הקרב, אדג' חבט בגבו של בנואה עם כיסא, שהיה קרוב להסיר את המזוודה מוו התלייה ולנצח בקרב. אדג' טיפס על הסולם, הסיר את המזוודה וזכה באפשרות לקרוא תיגר על אחד האלופים בכל עת שיחפוץ.

בקרב נוסף ניצח אנדרטייקר, שהיה אז בלתי מנוצח באירוע רסלמניה, את "מחסל האגדות" רנדי אורטון.

קרב נוסף שהתקיים היה בין קורט אנגל לבין שון מייקלס שבסיומו, אנגל הכניע את מייקלס וניצח. הקרב נחשב לאחד מהקרבות הטובים בהיסטוריה של אירועי רסלמניה.

קרב נוסף שהתקיים באירוע בין אלוף ה-WWE, ג'ון "בראדשו" לייפילד, לבין ג'ון סינה על אליפות ה-WWE. סינה ביצע את מהלך הסיום שלו וזכה לראשונה באליפות ה-WWE.

הקרב המרכזי של האירוע התקיים בין אלוף העולם במשקל כבד, טריפל H, לבין זוכה הרויאל ראמבל לשנת 2005, דייב בטיסטה, בקרב על אליפות העולם במשקל כבד, בו בטיסטה ניצח את טריפל אייץ' וזכה לראשונה בתואר.

==תוצאות==
{| class="wikitable"
|-
! מס' !! תוצאות !! התניות !! זמן
|-
| <sup>P</sup>1 || בוקר טי ניצח בקרב הבאטל רויאל לאחר שהדיח אחרון את כריס מאסטרס || קרב באטל רויאל בין 30 מתאבקים (קרב במופע המקדים) ||align=center|-
|-
| 2 || ריי מיסטריו ניצח את אדי גררו || קרב יחידים || 12:39
|-
| 3 || אדג' ניצח את כריס בנואה, כריס ג'ריקו, כריסטיאן, קיין ושלטון בנג'מין || קרב סולם על "הכסף בבנק" || 15:17
|-
| 4 || אנדרטייקר ניצח את רנדי אורטון || קרב יחידים || 14:14
|-
| 5 || טריש סטרטוס (א) ניצחה את כריסטי המי || קרב יחידים על אליפות הנשים של ה-WWE || 04:11
|-
| 6 || קורט אנגל ניצח את שון מייקלס בהכנעה || קרב יחידים || 27:25
|-
| 7 || אקבונו ניצח את ביג שואו || קרב סומו || 01:02
|-
| 8 || ג'ון סינה ניצח את ג'ון "בראדשו" לייפילד (א) || קרב יחידים על אליפות ה-WWE || 11:26
|-
| 9|| בטיסטה ניצח את טריפל H (א) (עם ריק פלייר) || קרב יחידים על אליפות העולם במשקל כבד || 21:34
|-
! colspan="4" align="center" | (א) - מתייחס למתאבק/מתאבקים שהגיעו לקרב כאלוף/אלופיםP - מציין שהקרב התקיים במופע המקדים לאירוע
|}

==קישורים חיצוניים==

* 

==הערות שוליים==

קטגוריה:מופעי ה-WWE
קטגוריה:אירועי רסלמניה
קטגוריה:2005 בארצות הברית
קטגוריה:2005 בספורט
גנתוזאורוס

גנתוזאורוס (שם מדעי: Gnathosaurus; מילולית: "לסת לטאה/זוחל") הוא סוג של פטרוזאור בן למשפחת הקטנוצ'סמטיים אשר חי בסוף היורה באירופה. הממצאים שלו התגלו לראשונה בתצורת זולהופן , שבבוואריה, גרמניה ותוארו בידי החוקר הגרמני כריסטיאן אריך הרמן פון מייר . המין אליו השתייך המאובן נקרא: Gnathosaurus subulatus. מין נוסף מהסוג, Gnathosaurus macrurus, התגלה לחופי דורסט שבדרום אנגליה. שם הסוג נקבע כבר בשנה קודמת לכך, אך על סמך טעות של זיהוי לסת טלאוזאור אשר הוחלף כסוג של תנין נכחד.

הגנתוזאורוס היה פטרוזאור בינוני עם מוטת כנפיים של 1.7 מטר בממוצע. הוא היה בעל גולגולת באורך 28 סנטימטרים שהסתיימה בלסת ישרה ובתוכה מעל 130 שיניים חרוטיות שדמו ללסתות גוויאל הודי. לסתות אלה כנראה נועדו לתפוס ולשלות דגים מהמים. המבנה גם הזכיר מקור של כפן שטובל את לסתותיו לאורך הגדות וסוגר אותם כשמשהו נתקל בהם. הוא עצמו נטרף בידי זוחלים ימיים כמו הדקוזאורוס כאשר הנמיך עוף לעבר המים.

מבנה גופו של הגנתוזאורוס דמה לזה של הפטרודקטיל ושל פטרוזאורים קדומים מקבוצת הפטרודקטיליים בהתבסס על מבנה הלסתות והכנפיים. לצידו של הגנתוזאורוס התגלו שרידים של קרוב משפחתו - הקטנוצ'סמה ששרד עד תחילת הקרטיקון.

==קישורים חיצוניים==

קטגוריה:קטנוצ'סמטיים
קטגוריה:פטרוזאורים שחיו ביורה עליון באירופה
קטגוריה:גרמניה: מאובנים
קטגוריה:מאובני טקסונים שתוארו ב-1833
קטגוריה:טקסונים שתוארו בידי כריסטיאן אריך הרמן פון מייר
בובו סיסה

בובו סיסה (בצרפתית: Boubou Cissé; נולד ב-1974) הוא פוליטיקאי שכיהן כראש ממשלת מאלי עד הפיכה הצבאית במדינה באוגוסט 2020.

==ביוגרפיה==
סיסה נולד בבמקו. בוגר אוניברסיטת אוברן ובעל תואר דוקטור בכלכלה מאוניברסיטת אקס-מרסיי.

בשנת 2005 החל סיסה החל את הקריירה ככלכלן בבנק העולמי בוושינגטון די. סי.. בשנת 2008 הוא קודם לתפקיד כלכלן ראשי ומנהל פרויקטים בחטיבה לפיתוח אנושי. בהמשך עבד בניגריה וניז'ר כנציג הבנק העולמי.

בשנת 2013 מונה סיסה לתפקיד שר התעשייה והמכרות. בשנת 2016 מונה סיסה לשר האוצר.

בשנת 2019 מונה סיסה לראש ממשלת מאלי לאחר התפטרות ראש הממשלה הקודם.

==קישורים חיצוניים==

* [https://www.weforum.org/people/boubou-cisse/ ביוגרפיה] באתר הבנק העולמי 

קטגוריה:פוליטיקאים מאלים
קטגוריה:ראשי ממשלת מאלי
קטגוריה:שרי אוצר
קטגוריה:ילידי 1974
אופל אסטרה F

אופל אסטרה F (בגרמנית: Opel Astra F) היא מכונית משפחתית קטנה קומפקטית, מתוצרת יצרן הרכב הגרמני אופל (בגרמנית: Opel Automobile GmbH), חברת בת של קונצרן הרכב ג'נרל מוטורס, שיוצרה בין השנים 1991–2000

=="אופל אסטרה F"==

* מנוע קדמי.
* סוגי מנוע: מנועי בנזין, מנועי דיזל.
* סוג הנעה: הנעה קדמית.
* 5 נוסעים (דגם סדאן).
* קיבולת מכל דלק - 52 ליטר.
* קיבולת תא מטען: 360 / 810 ליטר (דגם הצ'בק), 500 ליטר (דגם סדאן), 500 / 900 ליטר (דגם סטיישן).

==תצורות "אופל אסטרה F"==
* 4 דלתות - סדאן.
* 3 דלתות - האצ'בק.
* 5 דלתות - האצ'בק.
* 2 דלתות - קבריולה.
* 5 דלתות - סטיישן.

===גרסאות===
* "CD" - יוצר בין השנים 1992–1994.
* "CDX" - יוצר בין השנים 1995–1996.
* "Classic" - יוצר בשנת 2000.
* "Club" - יוצר בין השנים 1991–1996.
* "Dream" - יוצר בין השנים 1996–2000.
* "GL" - יוצר בין השנים 1991–1997.
* "GLS" - יוצר בין השנים 1991–1996.
* "GSI" - יוצר בין השנים 1991–1996.
* "GT" - יוצר בין השנים 1991–1994.
* "Motion" - יוצר בין השנים 1991–1996.
* "Sport" - יוצר בין השנים 1993–1996.
* "Style" - יוצר בין השנים

== תמונות ==
<gallery mode="packed" heights="90">
קובץ:Opel Astra (F) GL 5-door, rear right.jpg| "אופל אסטרה F" דגם "GL" בתצורה 5 דלתות
קובץ:1994 Opel Astra 1.4 Vision 3-door.jpg| "אופל אסטרה F", בתצורה 3 דלתות הצ'בק, שנת 1994
קובץ:Opel Astra Cabrio rear 20071002.jpg| "אופל אסטרה F" - קבריולה
קובץ:1994 Opel Astra Bertone Cabriolet (7355391084).jpg | "אופל אסטרה F" - קבריולה, שנת 1994
קובץ:Interni Opel Astra A.JPG| "אופל אסטרה F" - מבט לתא הנהג ולוח מחוונים
קובץ:Opelastragsi.jpg| "אופל אסטרה F" דגם "GSi"
קובץ:Opel Astra GSI rear 20080208.jpg| "אופל אסטרה F" דגם "GSi"
קובץ:1993 Opel Astra GT 1.4 4-door (Portugal).jpg| "אופל אסטרה F", דגם "GT 1.4" בתצורה 4 דלתות, שנת 1993
קובץ:| "אופל אסטרה F"
קובץ:Opel Astra F Caravan 1.7 TDS.JPG| "אופל אסטרה F" - סטיישן
קובץ:Севастопольське таксі.JPG| "אופל אסטרה F" - סטיישן, מונית
</gallery>

<gallery mode="packed" heights="120">
קובץ:Politsei-estland.jpg| "אופל אסטרה F" - ניידת משטרה
קובץ:Opel Astra F Van.jpg| "אופל אסטרה F" - ניידת משטרה
קובץ:Straz miejska poznan4.jpg | "אופל אסטרה F" - ניידת משטרה
קובץ:Greece Police Car.jpg| "אופל אסטרה F" - ניידת משטרה ב-יון
</gallery>

==ראו גם==
* אופל
* אופל אסטרה
* אופל קדט D
* אופל קפיטן
* אופל אדמירל

==קישורים חיצוניים==

* 
* 
* [http://www.opel.com/ אופל], האתר הבינלאומי

==הערות שוליים==

קטגוריה:מכוניות משפחתיות
קטגוריה:מכוניות קבריולה
קטגוריה:מכוניות סטיישן
קטגוריה:מוניות
אסטרה F
קטגוריה:דגמי מכוניות שהושקו ב-1991
קטגוריה:כלי רכב גרמניים
קטגוריה:כלי רכב המיוצרים בבלגיה
קטגוריה:כלי רכב המיוצרים באוקראינה
קטגוריה:כלי רכב המיוצרים בדרום אפריקה
קטגוריה:כלי רכב המיוצרים בתאילנד
קטגוריה:כלי רכב המיוצרים בהונגריה
קטגוריה:כלי רכב המיוצרים בפולין
קטגוריה:כלי רכב המיוצרים בספרד
קטגוריה:כלי רכב המורכבים בברזיל
קטגוריה:כלי רכב המורכבים בבריטניה
פרנסיסקו גוטרש

פרנסיסקו גוטרש (בפורטוגזית: Francisco Guterres; נולד ב-7 בספטמבר 1954), הידוע גם בכינוי לו-אולו (Lú-Olo) הוא פוליטיקאי מזרח-טימורי, שכיהן בשנים 2017–2022 כנשיא מזרח טימור.

==ביוגרפיה==
גוטרש נולד בעיירה אוסו (Ossu) שבמזרח טימור למשפחה ענייה. הוא רומי קתולי.

הוא היה פעיל בארגון הגרילה פרטילין, שפעל למען שחרור מזרח טימור משלטון אינדונזיה, שהשתלטה על מזרח טימור בשנת 1975. בשנת 2001 נבחר לנשיא הארגון. באותה שנה נבחר בבחירות הכלליות במזרח טימור לחבר באספה המכוננת של המדינה. ב-2002 נבחר להיות יושב ראש האספה, ולאחר קבלת עצמאות המדינה ב-2002 היה ליושב ראש הפרלמנט שלה וכיהן בתפקיד עד 2007. באותה שנה שב ונבחר לפרלמנט בבחירות הכלליות.

גוטרש התמודד על משרת הנשיא בבחירות לנשיאות במזרח טימור בשנים 2007, ו-2012, אך לא נבחר. בבחירות לנשיאות שנערכו במרץ 2017 ניצח לאחר שזכה ב-57.1 אחוזים מקולות הבוחרים. הוא נכנס לתפקידו ב-20 במאי 2017.

גורטש התמודד בבחירות 2022, והפסיד לנשיא לשעבר ז'וזה רמוס הורטה.

==קישורים חיצוניים==

קטגוריה:נשיאים
קטגוריה:פוליטיקאים מזרח-טימורים
קטגוריה:ילידי 1954
תומאס מונטגיו, הרוזן הרביעי מסולסברי

תומאס מונטגיו, הרוזן הרביעי מסולסברי (באנגלית: Thomas Montagu, 4th Earl of Salisbury; 13 ביוני 1388 – 3 בנובמבר 1428) היה בן אצולה ואיש צבא אנגלי בתקופת מלחמת מאה השנים.

==ביוגרפיה==
תומאס היה בנו הבכור של ג'ון מונטגיו, הרוזן השלישי מסולסברי, ואמו הייתה מוד פרנסיס, רוזנת סולסברי. אביו נהרג ב-1400 במהלך תכנון מרד כנגד הנרי הרביעי, מלך אנגליה, ואדמותיו הוחרמו. ב-1409 הצליח תומאס להחזיר לעצמו חלק מאדמותיו של אביו, והוא נעשה לחבר בפרלמנט. ב-1414, הוא הפך לאביר מסדר הבירית. ביולי 1415 הוא סייע בהעמדתו לדיון של ריצ'רד מקוניסבורג, הרוזן השלישי מקיימברידג' בעוון קשירת קשר כנגד הנרי החמישי, מלך אנגליה. ולאחר מכן הפליג לצרפת והצטרף לצבאו של הנרי שלחם במלחמת מאה השנים. הוא השתתף בין היתר בקרב אז'נקור. בשנים שלאחר מכן הוא לחם בעוד מספר קרבות, ובהמשך מונה למפקד כוח עצמאי. ב-1419 הוא מונה למושל נורמנדי והוענק לו התואר "רוזן פרש". ב-1421 החזיר לו המלך את כל האדמות שהוחרמו לאביו, וכן את התואר רוזן סולסברי.

אף שהועסק במשימות דיפלומטיות מסוימות, הוא כמעט ולא נטל חלק בפוליטיקה, ובילה את רוב שארית חייו כחייל בצרפת. בשנת 1423 הוא התמנה למושל שמפיין, ובשנת 1425 כבש את העיר לה-מאן. לאחר שנה באנגליה, הוא חזר לצרפת בשנת 1428, והטיל את המצור על אורליאן. הוא נהרג במהלך המצור ב-3 בנובמבר של אותה שנה.

==משפחתו==
מונטגיו נישא לאלינור הולנד, רוזנת סולסברי בתו של תומאס הולנד, הרוזן השני מקנט. היא ילדה לו את בתו היחידה, אליס מונטגיו, הרוזנת החמישית מסולסברי. לאחר מותה של אלינור באזור 1413, נישא מונטגיו לאליס צ'וסר, דוכסית סאפוק נכדתו של המשורר ג'פרי צ'וסר.

==קישורים חיצוניים==
* [http://www.luminarium.org/encyclopedia/montacute.htm תומאס מונטגיו, הרוזן הרביעי מסולסברי] באתר המוקדש למלחמת מאה השנים 
* [http://www.berkshirehistory.com/bios/tmontacute_4eofs.html תומאס מונטגיו, הרוזן הרביעי מסולסברי] באתר המוקדש להיסטוריה הצבאית של ברקשייר 
* [https://en.wikisource.org/wiki/Montacute,_Thomas_de_(DNB00) תומאס מונטגיו, הרוזן הרביעי מסולסברי] במילון הביוגרפיות הלאומי של בריטניה 
* [https://en.wikisource.org/wiki/1911_Encyclopædia_Britannica/Salisbury,_Thomas_de_Montacute,_4th_Earl_of תומאס מונטגיו, הרוזן הרביעי מסולסברי] באנציקלופדיה בריטניקה 
* [http://www.thepeerage.com/p10741.htm#i107407 תומאס מונטגיו, הרוזן הרביעי מסולסברי] באתר thepeerage 
* 
קטגוריה:אצולה אנגלית
קטגוריה:מלחמת מאה השנים
קטגוריה:ילידי 1388
קטגוריה:נפטרים ב-1428
ג'ון המילטון מורטימר

ג'ון מורטימר ותלמידיו
ג'ון המילטון מורטימר (באנגלית: John Hamilton Mortimer; 1740 – 1779) היה צייר נוף והדפסים בריטי, הידוע בזכות ציורים רומנטיים, שצייר באיטליה. ויצירות בהם תוארו סצנות מלחמה, בדומה לציורים של סלבטור רוזה. מורטימר התמנה לנשיא אגודת האמנים הבריטיים בשנת 1774, חמש שנים לפני מותו בגיל 39.<ref></ref>

== ביוגרפיה ==
מורטימר נולד ב-17 בספטמבר 1740 באיסטבורן. אביו, תומאס מורטימר, היה קצין מכס, סוחר ובעלים של כמה טחנות קמח. עד 1757, כשהיה עדיין צעיר, למד מורטימר בלונדון. במהלך תקופה זו הוא הפך לחברו של ג'וזף רייט, סטודנט עמית באקדמיה - ידידות שתעמוד לאורך כל חייו של מורטימר. מורטימר ניהל קשרים מקצועיים גם עם האמן סמואל אירלנד, שהיה מעורב בחריטת עבודותיו. חבריו באקדמיה כתלמידים כללו את תומאס ג'ונס וויליאם פרס. מורטימר למד גם אצל רוברט אדג' פיין וג'ושוע ריינולדס.<ref></ref>

בשנת 1759 זכה מורטימר בפרס ראשון בעקבות "בקכוס" יצירתו של מיכלאנג'לו ובפרס שני לציור נושא חי. הוא החל להציג את עבודותיו על בסיס קבוע בראשית שנות ה-60 של המאה ה-18, והפך לחבר פעיל בחברת האמנים<ref></ref> שהעניקה לו פרסים על ציורים של נושאים מההיסטוריה הבריטית בשנת 1763 ו-1764. אחד הפרסים היה לתמונה שכותרתה "סנט פול המטיף לדרואידים הקדמונים בבריטניה" . הוא התמנה לנשיא החברה בשנת 1774.
ג'ון מורטימר, גבר תוקף מפלצת
מורטימר צייר את הדמויות למספר ציורים של תומאס ג'ונס, בעבודה על "סערת אדמות" של האמן הוולשי, עם "סיפורם של דידו ואנייס" (1769), "מותו של אורפיאוס" (1770) וזוג ציורים בהזמנת בנימין בייטס (1774).

בשנות השבעים של המאה ה-17 מורטימר התרכז בציורים גבריים לאחר תקופה של תמונות רכות יותר.<ref></ref> הוא קיבל השראה הן מהיצירה והן מהאגדה על חייו של הצייר הנפוליטני בן המאה השבע-עשרה, סלבטור רוזה, שלטענתו, חונך על ידי שודדים. מורטימר הציג לראשונה ציור של נושא השודד בשנת 1772, ובהמשך עשה תחריט בעקבות דיוקן עצמי של רוזה.

בשנים 1770 - 1773 עסק בעיטור סלון בבית אחוזה גדול, בהרטפורדשייר. בעבודה זו הוא נעזר בתומאס ג'ונס, פרנסיס וויטלי, ג'יימס דורנו ואחרים.

בשנת 1775 התחתן עם ג'יין הורל.

בגלל השתייכותו לאגודת האמנים, מורטימר לא הציג באקדמיה המלכותית עד 1778. אז הציג חמש יצירות, בהן סר ארתגל ושלוש סצינות של שודדים איטלקיים. [11] ב־2 בנובמבר באותה שנה הוא נבחר כחבר באקדמיה המלכותית.

הוא נפטר מסיבות לא ידועות ב-4 בפברואר 1779.<ref></ref>

== קישורים חיצוניים ==

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:ציירים בריטים
קטגוריה:אמני מלחמה בריטים
קטגוריה:בריטים שנולדו ב-1740
קטגוריה:בריטים שנפטרו ב-1779
הדיוויזיה ה-121 (האימפריה הגרמנית)

הדיוויזיה ה-121 (בגרמנית: 121. Division) הייתה דיוויזיה של צבא הקיסרות הגרמנית. הדיוויזיה לחמה במלחמת העולם הראשונה, ופורקה עם סיומה.

==היסטוריה==
הדיוויזיה הוקמה ב-25 במרץ 1915, ולמפקדה מונה ארנסט וגנר. בתחילה לחמה הדיוויזיה בחזית המערבית והשתתפה בקרב ורדן וב, וב-18 ביולי 1916 הועברה הדיוויזיה לחזית המזרחית, שם לחמה במתקפת ברוסילוב. בשנת 1917 הועברה הדיוויזיה שוב לחזית המערבית, שם היא השתתפה בקרב פשנדל ובשנת 1918 היא לחמה במתקפת האביב, ובכלל זה ב, ולאחר מכן לחמה ב ובמתקפת מאה הימים. לאחר המלחמה חזרה הדיוויזיה לגרמניה, ופורקה ב-17 בדצמבר 1918.

==מפקדים==
* גנרל חיל הרגלים ארנסט וגנר (19 במרץ 1915 – 24 במאי 1915)
* גנרל-לויטננט קורט פון דיטפורת (25 במאי 1915 – 8 בדצמבר 1917)
* גנרל-מיור לודוויג ברסלר (9 בדצמבר 1917 – 17 בדצמבר 1918)

==לקריאה נוספת==
<div style="direction: ltr;">
* Ruhmeshalle unserer Alten Armee. Herausgegeben auf Grund amtlichen Materials des Reichsarchivs, Militär-Verlag, Berlin 1927, S. 66, 113–114
</div>

121
121
מוסטפא ח'ליל

מוסטפא ח'ליל (בערבית: مصطفى خليل; 18 בנובמבר 1920 – 7 ביוני 2008) היה מהנדס אזרחי ופוליטיקאי מצרי שכיהן בשנים 1978 עד 1980 כראש הממשלה ה-40 של מצרים.<ref name=":0"></ref><ref name=":1"></ref>

בטרם בחירתו לראש ממשלה כיהן כיושב ראש מפלגת איחוד הסוציאליסטים הערבים (מפלגתם של הנשיא נאצר והנשיא סאדאת) והיה חבר בפמליית הנשיא סאדאת בביקורו בישראל בנובמבר 1977. ח'ליל היה מאדריכלי הסכמי קמפ דייוויד ב-1978, שסללו את הדרך להסכם השלום בין ישראל למצרים, שנחתם במרץ 1979 במדשאות הבית הלבן.<ref name=":0" />

== ביוגרפיה ==
ח'ליל נולד במחוז אל קליוביה שבמצרים התחתונה (צפון המדינה) ב-18 בנובמבר 1920. בשנת 1941 סיים תואר ראשון בהנדסה אזרחית באוניברסיטת קהיר. בשנת 1948 סיים תואר שני וב-1951 דוקטורט באוניברסיטת אילינוי. לאחר עבודה עם חברות רכבת בארצות הברית ובמצרים, החל ח'ליל ללמד הנדסה בין השנים 1951–1956 באוניברסיטת עין-שמס בקהיר. עם כינון הרפובליקה המצרית ב-1953 החל ח'ליל בייעוץ לממשלה החדשה, אליה הצטרף ב-1958 כשר התחבורה והתקשורת. הוא החזיק מספר משרות שרים, כולל תפקיד סגן ראש הממשלה בשנים 1964–1966, בטרם מונה לראש הממשלה של מצרים.<ref name=":1" />

בעת ביקורו ההיסטורי של הנשיא אנואר סאדאת בישראל בנובמבר 1977, היה ח'ליל חבר בפמליית הנשיא סאדאת מתוקף תפקידו כיושב ראש מפלגת איחוד הסוציאליסטים הערבים של הנשיא סאדאת. ב-1978 מונה לראש ממשלת מצרים. בתקופת כהונתו נטל חלק משמעותי בהסכמי קמפ דייוויד שסללו את הדרך להסכם שלום כולל בין ישראל למצרים, שנה לאחר מכן על מדשאות הבית הלבן. מזכ"ל האו"ם לשעבר, בוטרוס בוטרוס ראלי, שהיה גם הוא חבר במשלחת המצרית שהגיעה לישראל לביקור ההיסטורי ב-1977 אמר כי: "חליל תרם את חלקו בשירות המדינה במשך למעלה מחמישים שנה והשתתף בעשיית שלום ובהנחת הבסיס לפיתוח".<ref name=":0" />

בשנותיו האחרונות כיהן כסגן יושב ראש מפלגת השלטון, המפלגה הדמוקרטית הלאומית של מצרים, הוא עזב את תפקידו בנובמבר 2007. הוא נפטר בבית החולים בקהיר ממחלה ב-7 ביוני 2008. הוא הותיר אחריו אישה ושני ילדים. לח'ליל נערכה הלוויה צבאית. בהלווייתו השתתפו נשיא מצרים דאז חוסני מובארק, גמאל, בנו של מובארק, וראש הממשלה דאז אחמד נזיף.

==קישורים חיצוניים==

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:ראשי ממשלת מצרים
קטגוריה:פוליטיקאים מצרים
קטגוריה:מהנדסים אזרחיים
קטגוריה:הסכם השלום בין ישראל למצרים: אישים
קטגוריה:מצרים שנולדו ב-1920
קטגוריה:מצרים שנפטרו ב-2008
קון (הונגריה)

קון (בהונגרית: Kóny) הוא כפר במחוז גיור-מושון-שופרון, שבצפון-מערב הונגריה.

==יהודי קון==
בקון חיו יהודים בתקופות זמן שונות:
{| class="wikitable"
! שנה
! מספר היהודים בכפר
! כלל האוכלוסייה
|-
|1880
|9
|1,603
|-
|1910
|14
|
|-
|1920
|9
|
|-
|1930
|4
|
|-
|1941
|9
|2,221
|-
|}

==קישורים חיצוניים==

* 

==הערות שוליים==

קטגוריה:הונגריה: כפרים
Nervous System

Nervous System (בעברית: מערכת העצבים) הוא המיני-אלבום השלישי של הזמרת-יוצרת האמריקאית ג'וליה מייקלס.<ref name=":0"></ref> המיני-אלבום יצא לאור ב-28 ביולי 2017 על ידי חברת התקליטים ריפבליק רקורדס.<ref name=":0" />

המיני-אלבום הגיע למקום הראשון במצעד האלבומים של ניו זילנד.<ref></ref>

== רשימת רצועות ==

== מיקומי שיא ==

==קישורים חיצוניים==

== הערות שוליים ==

קטגוריה:מיני-אלבומים מ-2017
קטגוריה:אלבומי ג'וליה מייקלס
קטגוריה:אלבומים שהופקו על ידי בני בלנקו
קטגוריה:אלבומים שהופקו על ידי סטארגייט
קטגוריה:מיני-אלבומי חברת ריפבליק רקורדס
רחוב בפריז; יום גשום

רחוב בפריז; יום גשום (בצרפתית: Rue de Paris, temps de pluie) היא יצירה בשמן על בד שנוצרה על ידי הצייר הצרפתי גוסטב קייבוט בשנת 1877. בציור מתואר צומת דרכים ברובע השמיני של פריז סמוך לתחנת סן לאזאר שבצפון פריז. קייבוט נודע כמשתייך לזרם האימפרסיוניזם, אולם "רחוב בפריז; יום גשום" שונה לנוכח השימוש בריאליזם וכן בהעדפה בשימוש בקווים ברורים על פני משיכות מכחול רחבות.

התעניינותו של קייבוט בצילום ניכרת ביצירה. הדמויות בחזית הציור חסרות מיקוד, בעוד הדמויות במרכז היצירה (ליד הכרכרה) חדות יותר. הדמויות ברקע כבר ממש מטושטשות ולא ברורות. חיתוך הדמויות, כמו דמותו של האיש הימני ביותר בציור, גם מאופיינת כטכניקת צילום.

היצירה הופיעה לראשונה בתערוכה של אימפרסיוניסטים ב-1877. כיום, הציור מוצג במכון האמנות של שיקגו, שיקגו. רבים מגדירים את "רחוב בפריז; יום גשום" כיצירה הטובה ביותר של קייבוט<ref>Hagen, 624</ref> וכן כיצירה הטובה ביותר שמשקפת את החיים האורבניים במאה ה-19.<ref>Hedy Weiss. "Gustave Who?" Chicago Sun-Times. 12 February 1995.</ref>

==אודות היצירה==
הציור מתרחש ביום גשום, ושתי הדמויות המרכזיות נמצאות תחת מטרייה.<ref>Weinber, 174.</ref> הם לבושים באופנה העכשווית של פריז; האישה חובשת כובע ולובשת הינומה, שמלה חומה ומעיל פרווה, בעוד שלגבר יש שפם והוא לובש מעיל, מקטורן ועניבת פרפר.<ref>Hagen, 627.</ref> הזוג הוא ממעמד הביניים, בעוד שחלק מהדמויות ברקע הן ממעמד הפועלים. ניתן לראות ברקע עוזרת בית ואדם הסוחב סולם.<ref>Broude, 19.</ref><ref name="Hagen, 626">Hagen, 626.</ref> קייבוט מיקם חלק מהדמויות בצורה משעשעת; למשל, יש דמות שנראית כאילו היא קופצת מהגלגל של הכרכרה שמצד שמאל ויש דמות נוספת ממש משמאל לעמוד החשמל שניתן לראות רק את רגליה הצצות מתחת למטרייה הגדולה.

האווירה בציור משקפת ניכור. רוב הדמויות מבודדות ומבטן מופנה כלפי מטה, ונראה שהן ממהרות ממקום למקום ושקועות במחשבותיהן. המטרייה לא רק מגנה עליהם מפני הגשם, אלא גם מפני הדמויות האחרות.<ref name="Hagen, 626"/> מבטם של הדמויות בחזית הציור מופנה לצד השני כשהדמות החתוכה של הגבר מתקדמת לעברם. קייבוט מחקה את אפקט המצלמה באופן שחלק מהדמויות חדות וחלקן מטושטשות. הדמויות במכרז ממוקדות אך לא באופן מלא. הדמויות במרכז חדות בעיקר בקצוותיהן, וככל שהדמויות ברקע רחוקות יותר כך הן יותר מטושטשות.

הציור מאופיין בליניאריות.<ref>Broude, 18.</ref> המבט של הצופה נמשך לעבר הבניין במרכז הציור. היצירה נחתכת לשניהם על ידי עמוד התאורה המופיע בדיוק באמצעה, ובסמוך לעיניה של האישה בקו אופקי היצירה מתחלקת לרבעים. אור תאורת הרחוב מטיל צל על אבני הרחוב הרטובות באופן שמדגיש אותם ברבע הספציפי.<ref name="Hagen, 626"/>
 
אמיל זולא שהיה אחד ממבקריו של קייבוט שיבח אותו על יצירתו. "רחוב בפריז; יום גשום" נשאר בהחזקת משפחתו של הצייר, ורק ב-1955 הוא נמכר לאספן אומנות. ב-1964, המכון האמנות של שיקגו רכש אותו. גם כיום היצירה נשארה פופולרית; למשל, ליצירה היה תפקיד משמעותי בסרט "שמתי ברז למורה" (1986) בביומו של ג'ון יוז.

==קישורים חיצוניים==

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:ציורים מהמאה ה-19
Inner Monologue Part 1

Inner Monologue Part 1 (בעברית: מונולוג פנימי חלק 1) הוא המיני-אלבום הרביעי של הזמרת-יוצרת האמריקאית ג'וליה מייקלס.<ref name=":0"></ref> המיני-אלבום יצא לאור ב-21 באוגוסט 2015 על ידי חברת התקליטים ריפבליק רקורדס.<ref name=":0" />

המיני-אלבום הגיע למקום ה-99 במצעד הבילבורד 200.<ref></ref>

== רשימת רצועות ==

== מיקומי שיא ==

==קישורים חיצוניים==

== הערות שוליים ==

קטגוריה:מיני-אלבומים מ-2019
קטגוריה:אלבומי ג'וליה מייקלס
קטגוריה:מיני-אלבומי חברת ריפבליק רקורדס
Inner Monologue Part 2

Inner Monologue Part 2 (בעברית: מונולוג פנימי חלק 2) הוא המיני-אלבום החמישי של הזמרת-יוצרת האמריקאית ג'וליה מייקלס.<ref name=":0"></ref> המיני-אלבום יצא לאור ב-28 ביוני 2019 על ידי חברת התקליטים ריפבליק רקורדס.<ref name=":0" />

המיני-אלבום הגיע למקום ה-14 במצעד האלבומים של נורווגיה.<ref></ref>

== רשימת רצועות ==

== מיקומי שיא ==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
|-
!עולם
|28 ביוני 2019
|הזרמת מוזיקה • הורדה דיגיטלית
|ריפבליק
|}

==קישורים חיצוניים==

== הערות שוליים ==

קטגוריה:מיני-אלבומים מ-2019
קטגוריה:אלבומי ג'וליה מייקלס
קטגוריה:אלבומי המשך
קטגוריה:מיני-אלבומי חברת ריפבליק רקורדס
אופל אסקונה A

אופל אסקונה A (בגרמנית: Opel Ascona A) היא מכונית משפחתית, מתוצרת יצרן הרכב הגרמני אופל (בגרמנית: Opel Automobile GmbH), חברת בת של קונצרן הרכב ג'נרל מוטורס, שיוצרה בין השנים 1970–1975 בגרמניה.

=="אופל אסקונה A"==

* יוצרו 691,438 יחידות.
* מנוע קדמי.
* מנועי בנזין.
* 5 נוסעים (דגם סדאן).
* תאוצה בין 0–100 קמ"ש היא 14.0 שניות (דגם 1.2 ליטר המפיק 60 כ"ס).
* תאוצה בין 0–100 קמ"ש היא 18.0–21.0 שניות (דגם 1.6 ליטר המפיק 60–68 כ"ס).
* תאוצה בין 0–100 קמ"ש היא 14.8–15.5 שניות (דגם 1.6 ליטר המפיק 70–80 כ"ס).
* תאוצה בין 0–100 קמ"ש היא 14.5-13.0 שניות (דגם 1.9 ליטר המפיק 88–90 כ"ס).

===דגמים===
* "אסקונה 12 S" -יוצר בין השנים 1972–1975.
* "אסקונה 16" - יוצר בין השנים 1975–1970.
* "אסקונה 16 S" - יוצר בין השנים 1970–1975
* "אסקונה 19 S" - יוצר בין השנים 1971–1975.

==תצורות "אופל אסקונה A"==

* 4 דלתות - סדאן.
* 2 דלתות - סדאן.
* 3 דלתות - סטיישן.

== תמונות ==
<gallery mode="packed" heights="120">
קובץ:Opel Ascona (4622507427).jpg | "אופל אסקונה A", בתצורה 2 דלתות
קובץ:Opel Ascona A 16 Front.JPG | "אופל אסקונה A"
קובץ:Opel Ascona (6670751341).jpg | "אופל אסקונה A", בתצורה 2 דלתות
קובץ:Opel Ascona (15335309072) (2).jpg | "אופל אסקונה A", בתצורה 4 דלתות
קובץ:Ascona (10298276874).jpg | "אופל אסקונה A", בתצורה 4 דלתות
קובץ:Ascona A-Rear-view.jpg | "אופל אסקונה A", בתצורה 4 דלתות
קובץ:Opel Ascona A Cockpit.JPG | "אופל אסקונה A" - מבט לתא הנהג ו-לוח מחוונים
קובץ:Opel Ascona Voyage (6118724444).jpg | "אופל אסקונה A" - סטיישן
קובץ:Opel Ascona A Kombi rear 20080621.jpg | "אופל אסקונה A" - סטיישן
קובץ:Opel Ascona A Kombi 1973.JPG | "אופל אסקונה A" - סטיישן, שנת 1973
</gallery>

<gallery mode="packed" heights="180">
קובץ:Ascona-varia.jpg | שרטוט דגמי "אופל אסקונה A" - מימין: דגם סטיישן 3 דלתות, במרכז : דגם סדאן 4 דלתות, משמאל : דגם סדאן 2 דלתות
</gallery>

==ראו גם==
* אופל
* אופל קפיטן
* אופל אדמירל

==קישורים חיצוניים==

* 
* 
* [http://www.opel.com/ אופל], האתר הבינלאומי

==הערות שוליים==

קטגוריה:מכוניות משפחתיות
קטגוריה:מכוניות סטיישן
אסקונה A
קטגוריה:דגמי מכוניות שהושקו ב-1970
קטגוריה:כלי רכב גרמניים
רבע לאפריקה

רבע לאפריקה (באנגלית: Quarter to Africa) הוא הרכב מוזיקלי ישראלי היוצר מוזיקת אפרו-פאנק מזרח תיכוני. 

== היסטוריה ==
ההרכב הוקם בשנת 2014 על ידי יקיר ששון ואליסף בשארי.

ב-2015 הוציאו את השיר "גם כי אלך", שהפך לשיר הנושא של הסדרה "כיפת ברזל" ששודרה בקשת 12.

בפברואר 2017 הוציא ההרכב את אלבומו הראשון, "הלייבק" (The Layback). כל שירי האלבום נכתבו במסעם האישי של ששון ובשארי בהודו וחלקו הושלם ביפו. האלבום יצא בחברת התקליטים הסינית "Tuff Beats" וזכה לשבחים רבים ממבקרי המוזיקה.<ref></ref> מתוך האלבום הצליחו במיוחד השירים "תהביל תרבח" ו"הלייבק".

במאי 2017 הוציאו יחד עם הזמר אליעד נחום גרסת כיסוי לשיר "התחלה חדשה". הביצוע הוקלט לכבוד עלייתה לאוויר של תחנת הרדיו כאן גימל.

ב-2020 הוציאו את האלבום "Falafel Pop", וכמו כן השתתפו בפרויקט צו השעה עם חידוש לשיר "שלום עליכם" של מתי כספי ובעז שרעבי, שביצעו לצד אסתר רדא.

הלהקה ביצעה וניגנה ב"שיר לעצמי" אשר כתב אלכסנדר פן, כחלק מפרויקט "גורע וזורח" ויצא לאור ב-2021.

ב-2023, אליסף עזב את ההרכב, ולאחר מכן יצא האלבום: "Singles Album", הכולל בתוכו סינגלים שונים, ביניהם: "מרגיש את זה בבטן", "Money", "כולם לים". 

== דיסקוגרפיה ==
* 2017: הלייבק - The Layback
*2020: פלאפל פופ - Falafel Pop
*2023: Singles Album

== קישורים חיצוניים ==
* 

== הערות שוליים ==

קטגוריה:ג'אז ישראלי
קטגוריה:להקות אתניות ישראליות
קטגוריה:להקות פאנק (Funk) ישראליות
קטגוריה:צמדים מוזיקליים ישראלים
קטגוריה:להקות שהוקמו בשנת 2014
Haiz

Haiz הוא המיני-אלבום הראשון של הזמרת האמריקאית היילי סטיינפלד.<ref name=":0"></ref> המיני-אלבום יצא לאור ב-13 בנובמבר 2015 על ידי חברת התקליטים ריפבליק רקורדס.<ref name=":0" /> מתוך המיני-אלבום יצאו שלושה סינגלים.

המיני-אלבום הגיע למקום ה-57 במצעד הבילבורד 200.<ref></ref>

== רשימת רצועות ==

== מיקומי שיא ==

==קישורים חיצוניים==

== הערות שוליים ==

קטגוריה:מיני-אלבומי בכורה מ-2015
קטגוריה:מיני-אלבומים באנגלית
קטגוריה:אלבומי היילי סטיינפלד
קטגוריה:מיני-אלבומי חברת ריפבליק רקורדס
תומאס דנבי

תומאס דנבי (באנגלית: Thomas Danby; 1818 – 1886) היה צייר נוף אנגלי.<ref></ref><ref></ref><ref></ref>

== ביוגרפיה ויצירה ==
דנבי נולד, כנראה, בבריסטול בדרום-מערב אנגליה, בנו הצעיר של הצייר פרנסיס דנבי (1793-1861). היה לו אח גדול, ג'יימס פרנסיס דנבי (1816-75) שהפך גם הוא לצייר נוף. תומאס נסע עם אביו לאירופה בשנת 1829, והתגורר תקופה מסוימת בפריז, שם הצליח להתפרנס מהעתקת תמונות בלובר בפריז. בכך הפך למעריץ ו"סטודנט "רציני של קלוד לורן, שאת השפעותיו ביקש לחקות.

כשחזר לאנגליה בערך באותה תקופה עם אביו, הוא הציג לראשונה במוסד הבריטי בשנת 1841, ולאחר מכן לעיתים קרובות באקדמיה המלכותית משנת 1843. הוא היה חבר של פול פלקונר פול, איתו חלק בית בהמפסטד בשנת 1843, והושפע ממנו לא מעט ביחסו הרומנטית אל הטבע. משנת 1855 ועד מותו, דנבי התגורר בהמפסטד או בצפון לונדון.

נושאי נופיו נלקחו בדרך כלל מהנוף הוולשי, ובמיוחד המחוז הישן מרינת'. תמונותיו לרוב לא היו קומפוזיציות אידיאליות (שלא כמו בעבודתו של אביו), אך הן היו סצינות ברוח רומנטית אמיתית. "הוא תמיד ניסה", נאמר בהספד עליו בעיתון "טיימס", "להפוך את תחושת ליבו הפנימית לנוף יפה ולא לנוף הריאלי כפי שנתפס ברשתית העין."

הוא נבחר כחבר באקדמיה המלכותית (ARA), אך לאחר שלא הצליח שם, התמסר בשנותיו האחרונות בעיקר לציור בצבעי מים. הוא הפך לחבר באקדמיה המלכותית בשנת 1860, עמית ב"אגודת הציירים בצבעי מים" בשנת 1867. עד מותו תרם תרומות של עבודות לתערוכות האגודה.

דנבי נפטר ב־25 במרץ 1886. הוא היה נשוי פעמיים ונולדו לו שתי בנות ובן מנישואין שניים.

עבודותיו שנותרו, כ-200 צבעי מים ומספר שווה של ציורי שמן, נמכרו בכריסטיס בלונדון ב-17–18 ביוני 1886.

== הערות שוליים ==

קטגוריה:ציירים בריטים
קטגוריה:בריטים שנולדו ב-1818
קטגוריה:בריטים שנפטרו ב-1886
מלחמה בלי שם

מלחמה בלי שם היא מיני סדרת דוקו בת שלושה פרקים, ששודרה בתאגיד השידור הישראלי כאן 11 מ-18 באפריל ועד 2 במאי 2020. הסדרה, שנוצרה על ידי ישראל רוזנר ומתי פרידמן, מתארת את התקופה בה צה"ל שהה ברצועת הביטחון שבדרום לבנון, החל ממלחמת לבנון ב-1982 ועד לנסיגה מלבנון בשנת 2000. היא משלבת ראיונות עם אישים בכירים בצה"ל ובכוחות הביטחון בתקופת הלחימה, ביניהם שאול מופז, אהוד ברק, אורי אור, משה קפלינסקי, משה צ'יקו תמיר ועוד, יחד עם קטעי ארכיון וקטעים נדירים שטרם נחשפו.

הסדרה קרויה בשם "מלחמה בלי שם" מכיוון שעל אף כמות הנפגעים (ב-15 השנים שבהן שהה ברצועת הביטחון, בין 1985 ל-2000 צה"ל איבד 559 חיילים; כמעט פי חמישה מאשר במלחמת לבנון השנייה), ישראל לא הכירה ב־18 שנות השהייה הצה"לית בלבנון כמלחמה בפני עצמה. בשנת 2020 החליט שר הביטחון וראש הממשלה החלופי, בני גנץ, לקבל את המלצת הרמטכ"ל אביב כוכבי ולהכיר בתקופה זו כאחת ממערכות ישראל<ref></ref>.

== פרקי הסדרה ==
=== הפרק הראשון: בגיבוי צה"ל (1982–1990) ===
הפרק הראשון נפתח באסון צור הראשון בנובמבר 1982, בו התפוצץ בניין הממשל הצבאי הישראלי בצור, מיד בתום מלחמת לבנון הראשונה. הסדרה סוקרת את האסון ואת המחדלים שהתגלו בחקירתו, ומה שנראה כניסיון טיוח של מה שרבים טוענים היה פיגוע התאבדות ולא דליפת גז כפי שטענה ועדת הבדיקה שמונתה בראשות אלוף במיל' מאיר זורע. לאחר מכן מתוארת כניסת צה"ל ללבנון והכרעת המחבלים הפלסטינים בתוך כמה שבועות. בריאיון עם אקדמאית אמריקאית ממוצא לבנוני-שיעי שהייתה ילדה בזמן הפלישה, היא טוענת כי ישראל החמיצה הזדמנות ליצור ברית עם השיעים, ששמחו בגירוש אנשי אש"ף על ידי ישראל מדרום לבנון, ובכך תרמה להקמת חזבאללה, כשלוחה איראנית. מפקדים לשעבר בצה"ל המרואיינים בסדרה מספרים כי בלי להתכוון הם מצאו את עצמם במלחמה חדשה, וקשה הרבה יותר.

בפרק מתייחסים גם ל"אסון הספארי" בו נהרגו 12 חיילי צה"ל ו-14 נוספים נפצעו ב-10 במרץ 1985 לאחר שמכונית תופת התפוצצה בסמוך לשיירת כלי רכב של צה"ל ליד העיירה הלבנונית מרג' עיון. לאחר אירוע זה נסוגה ישראל ביוני 1985 מרוב שטח לבנון, למעט רצועת ביטחון צרה לאורך הגבול ובה מספר מוצבים. צה"ל ביקש להסתמך על צבא דרום לבנון (צד"ל) ורק לגבות אותו, אך בפרק מרואיינים מספר אנשי מפתח מצד"ל וקצינים בכירים שמודים שצד"ל מעולם לא הפך לצבא מקצועי ולא עמד בציפיות, וצה"ל נאלץ להרחיב אט אט את פעילותו כדי למנוע הישגים וכיבוש מוצבים על ידי החזבאללה. מרואיינים בו החיילים שהגנו בהצלחה על מוצב שומריה מתקיפה קרקעית נרחבת באפריל 1987, מתקפה שהסתיימה בכישלון חזבאללה ומות 40 מלוחמיה. בעקבות כישלון זה עבר החזבאללה מעימות ישיר מול צה"ל לטקטיקות גרילה.

=== הפרק השני: חיים על קו אדום (1990–1997) ===

טקסט=

=== הפרק השלישי (1997–2000) ===

== ראו גם ==
* הלחימה בדרום לבנון (1985–2000)
* רצועת הביטחון
* מלחמת לבנון הראשונה

== קישורים חיצוניים ==
* 

* [https://www.youtube.com/watch?v=whjemI7jszU מלחמה בלי שם 🎖️ | בגיבוי צה"ל (1982–1990) - פרק 1], כאן 11 באתר Youtube
* [https://www.youtube.com/watch?v=wo8laAMVAgg מלחמה בלי שם 🎖️ | חיים על קו אדום (1990–1997) - פרק 2], כאן 11 באתר Youtube
* 
* 

== הערות שוליים ==

קטגוריה:סדרות טלוויזיה ישראליות
קטגוריה:סדרות טלוויזיה תיעודיות ישראליות
קטגוריה:סדרות טלוויזיה ישראליות שעלו לשידור בשנת 2020
קטגוריה:כאן 11: תוכניות וסדרות
קטגוריה:המערכה ברצועת הביטחון
שארל-מארי קונדה

שארל-מארי קונדה (בצרפתית: Charles-Marie Condé; 25 בפברואר 1876 – 13 באוקטובר 1945) היה גנרל צרפתי במלחמת העולם השנייה.

== ביוגרפיה ==
=== קריירה מוקדמת ===
קונדה נולד בסן אומר ב-25 בפברואר 1876, ובשנת 1913 התגייס לצבא צרפת ולחם בשורותיו במהלך מלחמת העולם הראשונה. לאחר המלחמה הוא נותר בצבא, ומילא בו תפקידי פיקוד ומטה. ב-2 ביוני 1928 הועלה קונדה לדרגת ז'נרל דה בריגדה, ומה-20 במאי 1928 עד ה-16 בספטמבר 1931, הוא היה מפקד הארטילריה הטקטית של אזור מץ. ב-1 בנובמבר 1931 הוא הועלה לדרגת גנרל דה דיוויזיה, וב-16 בספטמבר 1931 מונה למפקד הארטילריה של האזור הצבאי השביעי. ב-6 במאי 1932 הוא מונה למפקד הדיוויזיה ה-1, וב-6 במרץ 1935, הוא הועלה לדרגת ז'נרל דה קורפוס ומונה למפקד האזור הצבאי ה-20. ב-17 בנובמבר 1936 הוא הועלה לדרגת ז'נרל ד'ארמה ומונה לחבר במועצת המלחמה העליונה, ובנוסף הוא מונה למפקח הכללי של חיל התותחים.

=== מלחמת העולם השנייה ואחריתו ===
עם פרוץ מלחמת העולם השנייה, ב-2 בספטמבר 1939 הוא מונה למפקד הארמייה הצרפתית השלישית, ופיקד עליה במהלך הפלישה הגרמנית לצרפת. בין ה-17 ל-20 ביוני 1940, הוא פיקד גם על קבוצת הארמיות השנייה. 

הוא היה שבוי מלחמה בין ה-20 ביוני 1940 ל-11 במאי 1945. לאחר שחרורו הוא חזר לצרפת, אולם מת זמן קצר לאחר מכן ב-13 באוקטובר 1945. 

== קישורים חיצוניים ==
* [https://wikimaginot.eu/V70_glossaire_detail.php?id=%201000478 שארל-מארי קונדה]

קטגוריה:גנרלים צרפתים
קטגוריה:מפקדי ארמיות בצבא צרפת במלחמת העולם השנייה
קטגוריה:אנשי צבא צרפתים במלחמת העולם הראשונה
קטגוריה:צרפתים שנולדו ב-1876
קטגוריה:צרפתים שנפטרו ב-1945
העברית החדשה (שיר)

העברית החדשה הוא פזמון, שכתב והלחין עמרי גליקמן, סולן להקת התקווה 6 וביצעה הלהקה. השיר יצא לאור בשנת 2019.

==רקע==
השיר יצא במאי 2019 כסינגל מתוך אלבומם השביעי של הלהקה, "מפה לשם". הוא עובד והופק מוזיקלית על ידי פילוני.

השיר עוסק בחדירת מושגים בחדירת מילים מן השפה האנגלית ושפות אחרות אל השפה העברית, כאשר לעיתים יש להן אלטרנטיבה בשפה העברית ולעיתים, במילים הקשורות לטכנולוגיה אין להם חלופה. באופן אירוני, מילות הפזמון החוזר בשיר הן 

עומרי גליקמן סיפר על כתיבתו: "השיר הזה נולד כשפתאום שמתי לב שחצי מהמילים שאני משתמש בהן בכלל לא בעברית. אנחנו כל הזמן משלבים מילים באנגלית שנשמעות לנו כבר חלק מהעברית, וזה מרגיש לנו כל כך טבעי. עלה לי רעיון לרכז את כל המילים האלה ולכתוב שיר. ככה אנחנו מדברים, זו העברית החדשה. אני חושב שאנחנו מאבדים מילים בעברית, וזה משהו שאנחנו צריכים לשמר, לפחות לנסות. בסופו של דבר זו השפה שלנו ואנחנו צריכים לחזור טיפה לעברית האמיתית, לשמר אותה. בתור ישראלי בנשמה, חובב השפה העברית ומי שכותב בשפה הזאת - לפעמים חסרות לי מילים".

==מילים מלועזית שהוזכרו בשיר==
בשיר מוזכרות מילים משפות זרות בעיקר מאנגלית, שחדרו לשפה העברית, לדוגמה ג'ט לג (בעברית:יעפת), אימייל (דואר אלקטרוני), האשטאג (תג הקבצה), רילוקיישן (עיתוק), הנגאובר (חמרמורת), סטרס (דחק), ופלשבק (הבזק לעבר).

==קישורים חיצוניים==
* 
* ירעם נתניהו, [https://leshoniada.co.il/2019/05/19/הָעִvרִית-a%D7%97%D6%B2%D7%93%D6%B8%D7%A9%D7%81%D6%B8%D7%94-סולן-התקווה-6-מדבר-ע/ הָעִVרִית Aחֲדָשָׁה – סולן התקווה 6 מדבר על השיר שכתב], באתר לשוניאדה, 19 במאי 2019
* [https://www.nli.org.il/he/items/NNL_MUSIC_AL990052852780205171/NLI לדף השיר] באתר הספרייה הלאומית

==הערות שוליים==

קטגוריה:שירי 2019
קטגוריה:סינגלים מ-2019
קטגוריה:שירי התקווה 6
קטגוריה:שירים בעברית
קטגוריה:שירים על השפה העברית
קטגוריה:סינגלים בהוצאת הליקון
נופל על ארבע

נופל על ארבע הוא אלבומה היחיד של להקת "שונרא" ובראשה דן תורן. האלבום יצא לאור בשנת 1989, על ידי חברת התקליטים נענע דיסק.

== רקע ==
האלבום הוא אלבומה היחיד של להקת "שונרא" שיצא בשנת 1989. את האלבום הקליטה הלהקה באולפני "נענע דיסק" בהפקתו של ניצן זעירא. זהו אלבום רוק מתקדם ורוק ישראלי. האלבום משלב עשרה שירים מקוריים של הלהקה ועוד חמש גרסאות מחודשות של שירים מתוך אלבום הסולו של תורן, שיצא בשנת 1987, "לו-חמה בשטח בנוי". מתוך האלבום הצליחו סינגלים רבים והפכו ללהיטים, כגון השיר "לבן על לבן" (שנכלל גם באלבום האוסף "נענע אוספ מספר אחת" בהוצאת נענע דיסק), או השיר "ידיעות מניקרגואה", שהיה אחד השירים המושמעים ביותר בגלגלצ. לאחר יציאת האלבום התפרקה הלהקה.

== רשימת רצועות ==

== קישורים חיצוניים ==

קטגוריה:אלבומי 1989
קטגוריה:אלבומי רוק ישראליים
קטגוריה:אלבומים בעברית
קטגוריה:אלבומי חברת נענע דיסק
קטגוריה:אלבומים שהופקו על ידי ניצן זעירא
סמל רונה

סמל רונה משמש מאז 1562 את היישוב רונה, שמהווה את המרכז המנהלי ונתיב הכניסה הימי העיקרי לאי בורנהולם הדני.

הסמל הוענק לרונה רשמית על ידי מלך דנמרק בשנת 1562. עם זאת, במסמך המציין את מעמד קביעת הסמל משנת 1562, מצוין כי הוא למעשה אושרר, כלומר מקורותיו קדומים יותר.

הסמל כולל שלושה דגי בקלה הניצבים אחד מעל השני בטור, ומסמלים את חשיבות ענף הדיג לכלכלת העיר.

חותמת משנת 1584 שנמצאה מראה את הקדוש המגן של הדייגים - הקדוש ניקולס (על שמו הוקמה גם הכנסייה המרכזית ברונה) - מאחורי מגן עליו חרוט סמל העיר.

<gallery heights=200px widths=200px>
קובץ:Ronne_seal_1584.jpg|סמל רונה מופיע על חותמת משנת 1584, תומך בו הקדוש ניקולס
קובץ:Rønnes våben.png|איור של סמל רונה, בידי אנדרס תיסט , לא מאוחר מ-1893–1894
</gallery>

== הערות שוליים ==

קטגוריה:אירופה: סמלים
קטגוריה:דנמרק: תרבות
מיכאלי גבעתי

מיכאלי גבעתי (נולד ב-16 באוגוסט 1996) הוא שחקן ורקדן ישראלי.

==קריירה==
גבעתי נולד וגדל באשקלון. שירת בצבא בתיאטרון צה"ל במסגרת אמן פעיל. הוא למד משחק במסגרת מכינה סל"ה - הסטודיו לאמנויות התיאטרון מיסודו של יורם לוינשטיין והשתתף בהפקת שנה ג' "ללכת עד הסוף". בנוסף למד בסדנאות משחק אצל ששי סמוכה, גלית אשכול, ניב רז ואולי שטרנברג.

ב־2013 החל את קריירת המשחק כשגילם את מנחם בסרט "רימון הזהב" שביים דן תורג'מן.

ב־2016 התארח בסדרת הנוער החממה ששודרה ב-yes בה גילם את מורי אחיה הקטן של דריה. באותה השנה שודרה בערוץ טדי סדרת הרשת "במדינת תל אביב" שיצר בשיתוף עם גיל כהן ולירן דוד.

באוקטובר 2018 גילם את דמותו של אלכס בסדרה "מלכות" לצופי HOT, ובנובמבר אותה שנה החל לגלם את אלעד בסדרת הנוער דאנסטורי בערוץ דיסני.
בהמשך השנה גילם את הלל בסדרה "כיפת ברזל". 

ב־2019 שיחק בסדרה "אבא משתדל" של כאן 11, בה גילם את גלעד וייס.

ב־2020 השתתף בסדרת הנוער "פלמ"ח", בה גילם את דמותו של תומאס אדלר. באותה שנה החל לדבב מספר דמויות בסדרת האנימציה "רחוב 101 דלמטים" בערוץ דיסני.
שיחק גם בסרט הקצר "קוים אדומים" שביימה שיר אלדד לצד אביב פנקס. באותה שנה שיחק בסדרת הנוער "זיגי| בה הוא גילם את דמותו של ניתאי.

באוגוסט 2021 יצא לאקרנים הסרט "שמלת השבת של חנה'לה" בו גילם את יונתן.

בשנת 2021 החל לשחק את גידי בצר במחזה "משחקים בחצר האחורית" בתיאטרון בית ליסין. 

החלק משנת 2022 משחק בסדרה "מלכת היופי של ירושלים" בתפקיד שלומי'לה לצד מיכאל אלוני ויובל שרף 

בשנת 2023 החל לשחק את סמי במחזמר "מרי לו". באותה שנה שיחק בסדרה "פול ספיד" בתפקיד גיא רווה.

בשנת 2024 שיחק בסדרה "ספין" בתור אדם שריג.

===קריירת ריקוד===
גבעתי הוא רקדן ברייקדאנס, אשר זכה במספר תחרויות והיה אלוף אירופה לתחרות יחידים בבריקדאנס בשנת 2016.

הוא נמצא בקבוצת הברייקדאנס "ELEFUNX" שזכו בתואר אלופי הארץ לברייקדאנס לשנת 2017–2018.

קבוצתו (elefunx) של גבעתי ממוקם במקום ה-10 בתחרות הקבוצות העולמית "boty" לשנת 2017–2018.

בשנת 2020 זכה במקום ה-2 באליפות העולם.

== פרסים ומועמדויות ==
{| class="wikitable"
!שנה
!פרס
!קטגוריה
!פרויקט
!תוצאה
|-
!2022
!פרסי נבחרי השנה של פרוגי
|שחקן אהוב בסדרת נוער
|פלמ"ח, זיגי
|
|}

==חיים אישיים==
משנת 2022 היה בזוגיות עם בר מיניאלי, וב-13 בנובמבר באותה השנה הם נפרדו.

משנת 2023 בזוגיות עם השחקנית נוי הלפרין, איתה הוא משחק גם במרי לו. באפריל 2024 השניים התארסו.

מתגורר ברמת גן.

==קישורים חיצוניים==

* 
* 

==הערות שוליים==

קטגוריה:שחקני קולנוע וטלוויזיה ישראלים
קטגוריה:אשקלון: אישים
קטגוריה:רמת גן: אישים
קטגוריה:בוגרי תיאטרון צה"ל
קטגוריה:ישראלים שנולדו ב-1996
מינסק (כדורגל נשים)

מועדון הכדורגל מינסק (בבלארוסית: Жаночы футбольны клуб «Мінск») היא מועדון כדורגל מהעיר מינסק שבבלארוס המשחק בליגת העל הבלארוסית בכדורגל נשים.

== היסטוריה ==
הקבוצה הוקמה כמועדון לכדורגל נשים בספטמבר 2008 בשם מינצ'נקה-BGPU. בשנת 2011 הפכה למועדון בת של מועדון הכדורגל מינסק. בשנת 2011 זכתה בתואר הראשון שלה, כשזכתה בגביע הבלארוסי ומאז זכתה בשבע אליפויות לאומיות והפכה לאחת הקבוצות המוצלחות במדינה.

== תארים ==
;אליפות בלארוס
* זכייה (7): 2013, 2014, 2015, 2016, 2017, 2018, 2019
* סגנות (3): 2012, 2020, 2021
* מקום שלישי (1): 2011
;הגביע הבלארוסי
* זכייה (4): 2011, 2013, 2014, 2015
* סגנות (3): 2012, 2020, 2021
;הסופרקאפ הבלארוסי
* זכייה (4): 2014, 2015, 2018, 2020

== קישורים חיצוניים ==

* 

* [https://www.uefa.com/teamsandplayers/teams/club=2603514/profile/index.html מינסק] באתר אופ"א
* [http://fcminsk.com/ אתר האוהדים של מינסק]

קטגוריה:מינסק: מועדוני ספורט
קטגוריה:קבוצות כדורגל שהוקמו ב-2008
קטגוריה:קבוצות כדורגל נשים בלארוסיות
פרשת אורון שאול

נשיא מדינת ישראל [[ראובן ריבלין מקבל את פני נשיא ארצות הברית דונלד טראמפ בבית הנשיא ומציג את תמונותיהם של החיילים הנעדרים ממבצע צוק איתן: אורון שאול משמאל והדר גולדין מימין]]
אורון שאול היה חייל צה"ל שנהרג ב-20 ביולי 2014 בתקרית אש בקרב שג'אעייה במהלך מבצע צוק איתן, והוכר כחלל צה"ל שמקום קבורתו לא נודע. מותו משך לראשונה תשומת לב בינלאומית כאשר החמאס הודיע כי נלקח בשבי, ושוב לאחר מכן כשדרש שחרור מחבלים בתמורה להחזרת גופתו.

== החטיפה ==

במהלך הלחימה של חטיבת גולני בשכונת שג'אעייה ב-20 ביולי 2014, נפגע נגמ"ש מדגם M-113 מירי טיל נ"ט, שהביא למותם של שישה חיילי צה"ל ולהגדרתו של החייל השביעי בנגמ"ש, אורון שאול, כנעדר<ref></ref>. חמאס טען במהירות כי לכד את חייל צה"ל בשם אורון שאול, וגיבה את טענתו בהצגת התצלום והתעודות של החייל<ref name="Plesser"></ref><ref name="Lynfield"></ref>. בהמשך אישר צה"ל כי גופתו לא זוהתה בין ההרוגים בנגמ"ש<ref>Harriet Sherwood, [https://www.theguardian.com/world/2014/jul/22/israel-gaza-israeli-soldier-missing-hamas-shujaiiya,' Israel hits hundreds of targets in Gaza as soldier is confirmed missing,'] The Guardian 20 July 2014.</ref><ref></ref><ref></ref><ref></ref>.

חמאס היה מודע לרגישות הישראלית לשבויים ועשה ניסיונות לחטוף חיילים<ref name="Rudoren"></ref>. חטיפת שאול הובילה לחגיגות בקרב פלסטינים ברצועת עזה וביהודה ושומרון<ref name="Plesser" /><ref name="Lynfield" /><ref name="Rudoren" />. בערוץ אל-אקצא נחגגה החטיפה בלגלוג על צער משפחתו של שאול ובשיר: "לקחנו שליט שני, ילד צעיר ובלונדיני"<ref></ref><ref></ref>. עד 22 ביולי, דוברים מטעם ישראל הטילו ספק בטענות הלכידה<ref name="Lynfield" /> אולם ב-25 ביולי אישרה ישראל כי שאול מת<ref></ref>.

== המשא ומתן להחזרת גופת החייל ==
ב-11 באוגוסט ביקר שר הביטחון משה יעלון בבית משפחת שאול, כדי להודיע להם שהממשלה עושה כל מאמץ להשיג את גופת בנם מחמאס<ref></ref><ref></ref>. ישראל פנתה לחמאס בבקשה להחזיר את גופותיהם של שאול והדר גולדין, בסוף הקיץ ותחילת הסתיו של 2014<ref></ref><ref></ref><ref></ref><ref></ref>. השאלה אם על ישראל לשחרר מחבלים פלסטינים מורשעים בתמורה לגופות החיילים עוררה דיון פוליטי בישראל<ref></ref><ref></ref>. חמאס משתמש בגופות החיילים כקלף מיקוח. המשא ומתן המתמשך לחילופי אסירים פלסטינים שנעצרו בישראל בגופות של שני החיילים היה מוקד לסיקור עיתונאי בינלאומי<ref></ref><ref></ref><ref></ref><ref></ref>.

== מלחמת חרבות ברזל ==
ב-2 בדצמבר 2023 בעיצומה של מלחמת חרבות ברזל חוסל וסאם פרחאת, מהאחראים לאסון הנגמ"ש, ל והמתקפה על אוטובוס התלמידים בשער הנגב. ב-18 בדצמבר השמידה יחידה של חטיבת גולני את "כיכר פלסטין" בעזה, בה הוקמה אנדרטה המפארת את הפגיעה בנגמ"ש, בה הוצב פסל של נגמ"ש ממנו יוצא אגרוף האוחז בדיסקית הזיהוי של אורון שאול.
== הנצחה ==
לזכרו הוקם מצפה ביער שווייץ סמוך לפוריה עילית<ref></ref>.

== ראו גם ==
*קרב רפיח (2014)

== הערות שוליים ==

קטגוריה:מבצע צוק איתן
קטגוריה:חללי מבצע צוק איתן
קטגוריה:בוגרי תיכון בית ירח
קטגוריה:ישראלים שנולדו ב-1993
קטגוריה:ישראלים שנפטרו ב-2014
רייבן (זמרת)

שרה צירמן (, נולדה ב-26 באפריל 1996), ידועה בשם הבמה שלה רייבן, היא זמרת ונגנית נבל סלובנית. היא ייצגה את סלובניה באירוויזיון 2024 עם השיר "Veronika".

== קריירה ==
שרה צירמן נולדה ב-26 באפריל 1996 בסלובניה למשפחה של מגדלי בזים, במהלך ילדותה של שרה הגיעה המשפחה לגור בעיר ליובליאנה בירת סלובניה. שרה עוסקת במוזיקה מאז ילדותה, היא התחילה ללמוד בגיל ארבע בבית ספר מוזיקלי בליובליאנה והמשיכה בלימודים אלה עד לרמת התיכון. ב-2018 סיימה את התואר הראשון שלה במוזיקה עם התמחות באופרה ושירה קלאסית.

במהלך לימודיה שרה החלה להופיע ולעבוד בתעשיית המוזיקה של סלובניה, היא אימצה לעצמה שם במה, רייבן, שמשקף את הזיקה שלה לציפורים, אותן היא נוהגת לשלב בקליפים ובעטיפות האלבומים והסינגלים שלה. ב-2014 הוציאה צירמן את הסינגל הראשון שלה בשם "Jadra" ובספטמבר 2015 הוציאה שיר בשם "Bezim". ב-2016 הלכה רייבן והתחרתה בקדם הסלובני לאירוויזיון, EMA 2016, עם השיר Crno Bel, היא סיימה במקום השני. ב-2017 התחרתה בקדם הסלובני פעם נוספת, הפעם עם השיר "Zazarim", היא סיימה את הקדם במקום השלישי. ב-2019 התחרתה בקדם הסלובני לאירוויזיון בפעם השלישית והאחרונה לעת עתה עם השיר "Kaos" והגיעה למקום השני. בין לבין היא הנחתה את הקדם הסלובני לשנת 2018.

בסוף 2019 הוציאה רייבן את השיר "Ti", היא הופיעה עם השיר בקדם האירוויזיון הסלובני לשנת 2020 בהופעת הבכורה שלו.

ב-12 בדצמבר 2023 נבחרה על ידי רשות השידור הסלובנית לייצג את המדינה באירוויזיון 2024, שהתקיים במאלמה שבשוודיה, עם השיר "Veronika" שיצא לאור ב-20 בינואר 2024.

== דיסקוגרפיה ==
=== אלבומים ===
* 2017 - Magenta

=== EP ===
* 2019 - REM

== קישורים חיצוניים ==

* 

== הערות שוליים ==

קטגוריה:זמרות סלובניות
קטגוריה:משתתפי אירוויזיון 2024
קטגוריה:נציגי סלובניה באירוויזיון
קטגוריה:ילידות 1996
So Lonely

So Lonely (בעברית: כל כך לבד) הוא סינגל שהוקלט על ידי הראפר האמריקאי טוויסטה, ביחד עם הזמרת-יוצרת האמריקאית מריה קארי.<ref name=":0"></ref><ref name=":1"></ref> השיר יצא לאור ב-18 בינואר 2006, על ידי חברות התקליטים אטלנטיק רקורדס ואיילנד רקורדס, כסינגל מהאלבום, The Day After.<ref name=":1" /><ref name=":0" />

השיר הגיע למקום הראשון במצעד שירי ה-R&B\היפ הופ מתחת להוט 100.<ref></ref>

== רקע ==
השיר נכתב על ידי מריה קארי, מקבה רידיק וטוויסטה והופק על ידי רודני ג'רקינס.<ref name=":2"></ref> השיר הוא שיר בסגנון הרית'ם אנד בלוז, המשלב בתוכו גם את סגנון ההיפ הופ.<ref name=":2" /> כמו כן, נכלל השיר במהדורת הפלטינה של אלבומה של קארי, The Emancipation of Mimi.<ref></ref>

למרות שהשיר הצליח במצעד הבילבורד השונים, לא צולם לו וידאו קליפ שיעזור בקידום שלו מסיבה שלא צוינה.<ref></ref><ref></ref><ref></ref><ref></ref><ref></ref>

== מיקומי שיא ==

== קישורים חיצוניים ==

== הערות שוליים ==

קטגוריה:שירי מריה קארי
קטגוריה:שירים באנגלית
קטגוריה:שירים שנכתבו על ידי מריה קארי
קטגוריה:שירים על בדידות
ליגת הכדורגל הבין-עירונית (טאיוואן)

ליגת הכדורגל הבין-עירונית (城市足球聯賽) הייתה הליגה הבכירה בענף הכדורגל בטאיוואן, שנוהלה על ידי התאחדות הכדורגל של טאיפיי הסינית (CTFA), משנת 2007 ועד 2016.<ref>http://www.taipeitimes.com/News/sport/archives/2013/03/21/2003557602</ref> החל משנת 2017 הוחלפה על ידי ליגת העל בכדורגל של טייוואן. 

== היסטוריה ==

ליגת הכדורגל הבין-עירונית הוקמה בשנת 2007 כליגה מקצוענית ראשונה לכדורגל מתוך ליגת המיזם כדורגל. נהוג היה כי שחקנים רשומים קובצולפי מקומות מגוריהם, כגון טאינאן ולא קבוצות כדורגל מתמחות, כמו חברת הכוח בטייוואן (קבוצת טאיפאואר). היוצא מן הכלל היחיד היה מועדון טאטונג, שייצג את טאיפיי כדי להתמודד בליגה. 

עם הקמתה של ליגת הכדורגל הבין-עירונית, קיוותה ההתאחדות לשרש את הכדורגל לכל אזור בטאיוואן ולתמוך בממשלות המקומיות, המועצות והמפעלים. בעונת הבכורה שימשו מספר שופטים כמנהלי קבוצות, ביניהם צ'ו הסי-וויי (מחוז טאיפיי), צ'ן מינג-וון (מחוז צ'יאיי), לו קו-הואה (מחוז ילאן).

== אלופות ==
{|
| valign="top" |
{| class="wikitable"
! colspan="4" |ליגת הכדורגל הבין-עירונית
|-
! style="background:#efefef;" |עונה
! style="background:#efefef;" |אלופה
!סגנית
!מקום שלישי
|-
|2007
|טאיפיי סיטי טאטונג
|טאיפיי PE קולג'
|יילאן קאונטי
|-
|2008
|טאיפאואר
|טאיוואן PE קולג'
|טאיפיי PE קולג'
|-
|2009
|טאיוואן PE קולג'
|טאיפאואר
|המכללה להשכלה פיזית טאיפיי
|-
|2010
|טאיפאואר
|המכללה להשכלה פיזית טאיפיי
|טאיפיי סיטי טאטונג
|-
|2011
|טאיפאואר
|טאיפיי סיטי טאטונג
|טאיוואן PE קולג'
|-
|2012
|טאיפאואר
|טאיפיי סיטי טאטונג
|המרכז הלאומי לאימוני ספורט
|-
|2013<ref></ref>
|טאיפיי סיטי טאטונג
|טאיפאואר
|טיאצ'ונג סיטי דראגון
|-
|2014
|טאיפאואר
|המרכז הלאומי לאימוני ספורט
|טיאצ'ונג סיטי דראגון
|-
|2016/2015<ref> </ref>
|טאיפאואר
|טאיפיי סיטי טאיפונג
|טאיוואן PE קולג'
|}
|}

== אליפויות לפי קבוצות ==
{| class="wikitable"
!מועדון
!זכיות
!סגנויות
!שנות זכייה
|-
|קאוסיונג קאונטי טאיפאואר
| align="center" |6
| align="center" |2
|2008, 2010, 2011, 2012, 2014, 2015/2016
|-
|טאיפיי סיטי טאטונג
| align="center" |2
| align="center" |3
|2007, 2013
|-
|טאיוואן PE קולג'
| align="center" |1
| align="center" |1
|2009
|-
|טאיפיי PE קולג'
| align="center" |-
| align="center" |1
| -
|-
|המכללה להשכלה פיזית טאיפיי
| align="center" | -
| align="center" |1
| -
|-
|המרכז הלאומי לאימוני ספורט
| align="center" | -
| align="center" |1
| -
|}

== ראו גם ==
*ליגת העל הטאיוואנית בכדורגל

== קישורים חיצוניים ==
* 
* [https://www.fifa.com/associations/association=tpe/nationalleague/standings.html הליגה] ב-fifa.com 
* [https://int.soccerway.com/national/chinese-taipei/national-league/ הליגה] ב-footballway.com

== הערות שוליים ==

טאיוואן
קטגוריה:תחרויות כדורגל בטאיוואן
קטגוריה:תחרויות כדורגל לא פעילות
Lil' L.O.V.E.

הוא סינגל שהוקלט על ידי להקת ההיפ הופ האמריקאית Bone Thugs-n-Harmony, ביחד עם הזמרת-יוצרת האמריקאית מריה קארי והראפר באו וואו.<ref name=":0"></ref><ref name=":1"></ref> השיר יצא לאור ב-18 בינואר 2006, על ידי חברות התקליטים אטלנטיק רקורדס ואיילנד רקורדס, כסינגל מהאלבום, The Day After.<ref name=":1" /><ref name=":0" />

השיר הגיע למקום השישי במצעד השירים שבניו זילנד.<ref></ref>

== רקע ==
השיר נכתב על ידי שנטה האריס, קרייזי בון, לייזי בון, ג'יימס פיליפס, צ'ארלס סטרוגס, מריה קארי וג'רמיין דופרי והופק על ידי דופרי גם כן.<ref></ref> השיר קיבל ביקורות חיוביות מאוד ממגזינים ואתרי אינטרנט ומוזיקה שונים. מגזין הבילבורד השווה את השיר לשירה הידוע של קארי "Breakdown", משנת 1998.<ref></ref>

את הווידאו קליפ של השיר ביים כריס רובינסון שביים לקארי את הקליפ לשירה "I Know What You Want", שיצא בשנת 2003.<ref></ref>

== מיקומי שיא ==

== קישורים חיצוניים ==

== הערות שוליים ==

קטגוריה:שירי מריה קארי
קטגוריה:שירים באנגלית
קטגוריה:שירים שנכתבו על ידי ג'רמיין דופרי
קטגוריה:שירים שנכתבו על ידי מריה קארי
קטגוריה:שירים שהופקו על ידי ג'רמיין דופרי
קטגוריה:סינגלים בהוצאת אינטרסקופ רקורדס